ขออนุญาตถามนะคะ พอดี มีน้ำสีส้มใสๆ ออกมากจากช่องคลอด ไม่ทราบมาจากสาเหตุอะไรค่ะ
สวัสดีค่ะ น้ำใสๆ สีส้มที่ออกมาจากช่องคลอด อาจเป็นตกขาวที่มีเลือดเล็กน้อยปนอยู่ได้ค่ะ น้ำจึงมีสีออกส้ม ซึ่งการมีเลือดออกมา อาจเกิดได้จากหลายสาเหตุ เช่น- เป็นเลือดประจำเดือนที่กำลังจะเริ่มมา- เป็นเลือดออกช่วงไข่ตก- เป็นเลือดล้างหน้าเด็ก- เป็นเลือดที่เกิดจากภาวะแทรกซ้อนของการตั้งครรภ์- มีการอักเสบติดเชื้อในโพรงมดลูก- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- ผลจากการใช้ยาฮอร์โมนต่างๆ เช่น ยาคุมกำเนิด ยาสตรี สมุนไพร อาหารเสริมต่างๆ เป็นต้น- การผลิตฮอร์โมนของรังไข่ผิดปกติแนะนำควรสังเกตน้ำที่ออกมาก่อน หากอยู่ในช่วงใกล้มีประจำเดือน และตามด้วยการมีประจำเดือนมาก็ถือว่าปกติดี หรือหากออกเพียง 1-2 วันแล้วหายไป ก็ไม่น่ามีโรคอะไรค่ะ แต่หากยังคงมีไหลออกทุกวัน หรือมีอาการอื่นๆ ร่วมด้วย เช่น ปวดท้องน้อย หรือมีอาการขาดประจำเดือน ก็ควรตรวจหาการตั้งครรภ์ดูด้วย หากตรวจไม่พบ ก็ควรไปพบแพทย์เพื่อตรวจรักษาค่ะ